Praefatio. 
Hieme praeterlapso cum accideret, ut vivarii mi- 
grantis exemplar Aucheniae Lamae in urbe nostra 
mortuum pro museo zoologico emeretur, mihi qui iam 
in eo essem, ut argumento ad dissertationem compo- 
nendam brevi tempore egerem, a cel. Professore 
Rathke, musei illius Directore, cadaveris dissecandi 
atque perscrutandi occasio benigne praebita est, quam 
gratissimo animo eoque libentitis arripui, quo ante 
annorum quorundam spatium in ipsa nostra academia 
auctore iam defuncto Richter de animali Aucheniae 
proxime cognato, de Camelo Dromedario scilicet, 
dissertatio in lucem prodierit, quae mihi et velut ex- 
ordio, cui mea verba annectam, et exemplo esse 
possit, quod in re pertractanda sequar. Sed multa 
etiam de huius animalis anatome in doctorum virorum 
libris egregie iam exposita reperi, ut paucissima 
modo supersint, quae nova possim proferre. 
Quam maxime vero doleo, quod duo scripta, 
quae ad elaborandum opusculum meum summi mo- 
menti fuissent, nostra in civitate arcessere nonpotui: 
1* 
